अर्चना पेन्यूली की ‘वह उसे क्यों पसंद करती है’13 में कामकाजी पत्नी का निठ्ठला पति भी हीरो है। कहानी के अतिथि और अनिल ने तीन साल पहले प्रेम विवाह किया है। पत्नी अतिथि उससे अधिक कमाऊ, अधिक पढ़ी-लिखी, अधिक अभिजात परिवार से है। वह एम. बी. ए. है। तीस हज़ार कमाती है। उसने फ़्लैट ख़रीदा है। उसकी तनख्वाह से ही सब बिल जाते हैं। लेकिन शारीरिक थकान और दिमाग़ी उपद्रव से छुटकारा पाने के लिए वह नौकरी से इस्तीफ़ा दे देती है, पर घर के ख़र्चों का क्या करे? हर समय दोस्तों के साथ टी. वी. क्रिकेट में मस्त रहने वाले पति पुरुष अनिल के पास कभी ढंग की नौकरी भी नहीं रही। ऐसे में पति अनिल का सकारात्मक रवैया और ‘मैं हूँ न’ का आत्मविश्वास उसे बता देता है कि नायक अनिल के साथ होते वे हार ही नहीं सकते।